El Mercat Municipal obri les seues portes dissabte que ve en una nova edició de Nits al Mercat
2025-07-24

La campanya de dinamització dels comerços del Mercat Municipal de Burjassot, Nits al Mercat, està sent tot un èxit des de la seua posada en funcionament. Una vegada al mes, el Mercat obri les seues portes el dissabte a la nit i reuneix a centenars de veïns i veïnes que poden degustar els millors plats, elaborats amb productes propis de cadascun dels llocs, fets en el mateix moment del seu consum.

Aquest mes d’octubre no va a ser una excepció i, de la mà de l’Àrea de Promoció Econòmica de l’Ajuntament de Burjassot, dirigida per Manuel Lozano, a través de CEMEF i en col·laboració amb l’Associació de Comerciants del Mercat Municipal (CODEMER), dissabte que ve 24 d’octubre a partir de les 21 hores tindrà lloc una nova Nit al Mercat.

Una gran nit gastronòmica en la qual es podran degustar els millors productes que ofereixen els llocs del Mercat als ciutadans de Burjassot, elaborats al moment i a preus molt assequibles.